ทรงกลด ชื่นชูผล

ร้อยเอก ทรงกลด ชื่นชูผล นักเคลื่อนไหวทางการเมืองและอดีตนายทหารบกชาวไทย เป็นที่รู้จักกันดีในชื่อ ผู้กองปูเค็ม ซึ่งเป็นฉายาที่ผู้ติดตามความเคลื่อนไหวทางทวิตเตอร์ส่วนตัวตั้งให้ เนื่องจากมีธุรกิจทำปูเค็มขาย ซึ่งเป็นธุรกิจดั้งเดิมของครอบครัว
คำพูด

ผมคิดว่าคุณอุ๊อาจสงสารผิดคนหรือเปล่า คนที่สูญเสียเกือบร้อยครอบครัว บางครอบครัวหมดเลยนะ พ่อแม่ลูก ทำไมไม่คิดรวบรวมเงินบริจาคให้คนเหล่านั้น
ครอบครัวคนทำผิด ถึงแม้แม่ไม่เกี่ยวข้อง แต่มองระยะสั้นหรือเปล่า ถ้ามีครั้งต่อไป คุณจะช่วยอีกมั้ย คนทำผิดครั้งต่อไปถ้าเกิดมีแล้วทำไมไม่ห่วงความรู้สึกผู้สูญเสียบ้าง
ผมว่าคุณอุ๊บกำลังสร้างค่านิยมที่ไม่ถูกให้กับสังคมไทย ถึงแม้แม่ไม่เกี่ยวข้องแต่ก็ต้องรับผิดชอบด้วยหรือเปล่า เพราะเป็นลูกของตัวเอง
เลี้ยงลูกยังไง แม่ยังไงลูกก็อย่างนั้น
จริงๆ อาจไม่เกี่ยวนะ แต่ผมว่าเขาไม่ควรได้รับความช่วยเหลือเลย ผมมองที่ผู้สูญเสียมากกว่า 27 ชีวิต ผู้บริสุทธิ์
ยอมรับแล้วทำไมต้องย้อนแย้ง ผมไม่เข้าใจ
คือผมสงสาร แต่ผมไม่สนับสนุนให้ทำแบบนี้ และไม่เห็นด้วยด้วย
ทุกชีวิตก็มีปัญหา ทุกครอบครัวก็มีปัญหาทั้งนั้นแหละ เพียงแต่ว่าคุณอุ๊บออกหน้าออกตาเกินเหตุหรือเปล่า พยายามสร้างค่านิยมผิดๆ ให้สังคมไทย
ต้องทำใจ เรื่องมันเกิดมาแล้ว
แล้วจะให้ทำไง ต้องมองภาพรวมของประเทศด้วย ถ้าเกิดเคสแบบนี้ซ้ำมาอีก คุณอุ๊บจะช่วยอีกมั้ย
มันเป็นผลพวงที่ตามมามากกว่า ตรงอื่นไม่มีเลยเหรอ ภาคพลเรือนมีมั้ย ภาคพลเรือนก็มี แต่ไม่เป็นข่าว
มันคงเป็นแค่ผลพวงเฉยๆ ถ้าจะมาคิดว่าเฮ้ย จ่าคนนี้ทำถูกต้องแล้ว เพราะทำให้มีการขุดคุ้ย ปฏิรูปกองทัพขึ้นมาเนี่ย แล้วถ้าผู้บริสุทธิ์ 27 ชีวิต 27 ครอบครัว เราจะให้ความเป็นธรรมกับเขาได้ยังไง ใครมีสิทธิ์ไปทำลายชีวิตเขา เพื่ออ้างว่าปฏิรูปกองทัพ 27 ชีวิตนี้ต้องเสียสละ แบบนั้นหรือเปล่า
ผมว่าคุณอุ๊ทำบุญหวังว่าตัวเองจะได้ขึ้นสวรรค์หรือเปล่า หรือคาดหวังว่าให้ตัวเองทำบุญแล้วมีความสุขสบายใจ ในขณะที่ผู้สูญเสียมีแต่ความทุกข์ คุณเห็นแก่ตัวหรือเปล่า
เขาต้องจบชีวิตสัก 27 ครั้งหรือเปล่า ใช่มั้ย แล้วกระสุนที่เจาะเข้าร่างกายเหยื่ออีก 50 รายจะชดเชยยังไง ขณะที่คนบาดเจ็บ ผมเห็นข่าวได้แสนนึง แสนนึงก็ต้องดูอีกว่าโดนตรงไหน เจ็บตรงไหน ทุกครอบครัวมีปัญหาทั้งนั้น ไม่ใช่เฉพาะครอบครัวแม่จ่า ปัญหาองค์กรมันมีหมด ไม่ใช่เฉพาะกองทัพ ตร. มหาดไทย ทุกกระทรวงมีหมด ผู้ใหญ่บีบบังคับผู้น้อย เราก็ต้องค่อยๆ แก้กันไป ไม่ใช่เอาชีวิตผู้บริสุทธิ์มาสังเวย เท่านั้นยังไม่พอ ยังมีคนอย่างคุณอุ๊บ ไปสนับสนุนให้เกิดการกระทำผิดในอนาคตอีก
ความอันตรายของโซเชียลเน็ตเวิร์ก คือมีเน็ตไอดอลอย่างคุณนี่แหละเป็นผู้ชี้นำสังคม ชี้นำโซเชียลไปทางผิดๆ ผมไม่อยากให้คุณอุ๊บทำแบบนี้ ชี้นำสังคมแบบนี้ การเป็นเน็ตไอดอลโน้มน้าวจิตใจผู้คนได้มากมาย ยิ่งมีแฟนคลับมาก ยิ่งอันตราย ยิ่งต้องระวัง ทำอะไรต้องรับผิดชอบสังคมด้วย
ผมว่ามีส่วนอย่างยิ่ง สมมติว่าสิ่งที่คุณอุ๊บทำ มันสร้างบรรทัดฐานใหม่ให้กับสังคม คนที่ทำร้ายชีวิตผู้อื่น แล้วมีคนสงสาร เฮ้ย เราตายไม่เป็นไร เดี๋ยวพ่อแม่เราได้เงินชดเชยมาอีก สักล้านสองสามล้าน ซึ่งชั่วชีวิตเขาไม่มีทางหาเงินได้ขนาดนั้น แต่คุณอุ๊บทำได้ไง แล้วถ้าเกิดเคสต่อไปโดยการเลียนแบบจากเคสนี้ คุณอุ๊บจะรับผิดชอบยังไง
ผมไม่สบายใจเลย และอยากให้คุณอุ๊บหยุดเดี๋ยวนี้เลย หยุดโครงการนี้เดี๋ยวนี้ อย่าสร้างบรรทัดฐานที่ผิด โดยใช้ความเป็นเน็ตไอดอลของตัวเองโน้มน้าวผู้คนทำให้สังคมเสื่อมทรามลงทุกวันๆ
ก็นั่นไงครับ สิ่งที่คุณอุ๊บจะทำได้วันนี้คือกลับเนื้อกลับตัวซะ หยุดโครงการนี้ตั้งแต่เดี๋ยวนี้
ปรับความเข้าใจ เพราะจะไปสมัครพรรคอนาคตใหม่ ที่สงสัยและขัดเคืองใจจะได้เข้าใจสักทีว่าทำไมๆ นั้นก็เพราะปัญหาความขัดแย้งทางการเมืองที่เกิดขึ้น มันเกิดจากความไม่เข้าใจกันของการเมืองทั้ง 2 ฝ่าย เริ่มตั้งแต่ปี 51, 53 และ 57 เมื่อไม่เข้าใจกัน ความขัดแย้งทางความคิดอุดมการณ์ จึงต้องปรับความเข้าใจตามคำสอนของพระพุทธเจ้า
รู้สึกเหมือนกำลังอกหัก เพราะจีบสาวไม่สำเร็จ เนื่องจากนายทะเบียนพรรคอนาคตใหม่ ไม่ขอรับเป็นสมาชิกพรรค พร้อมด้วยแสดงความตั้งใจอย่างจริงจังที่จะเดินหน้าต่อ แสดงให้เห็นถึงความจริงใจว่าตัวเค้าต้องการจะสงบศึกและผูกมิตร อยากเข้าไปช่วยเหลืองานพรรคอย่างแท้จริง อีกทั้งที่ผ่านมา น้องช่อ หรือ นางสาวพรรณิการ์ วานิช โฆษกพรรคอนาคตใหม่ ดูเหมือนมีเยื่อใยบอกเปิดกว้างพร้อมรับ ท้ายที่สุด นายไกลก้อง ไวทยการ นายทะเบียนสมาชิกพรรค กลับปฏิเสธไม่รับ
รู้สึกคิดถึงพรรคประชาธิปัตย์ขึ้นมาทันที เพราะเหมือนตัวเค้าเองต้องลาออกทอดทิ้งพรรคมาทั้งที่พรรคไม่ได้ทำความผิดอะไร แถมยังไม่ต่อว่าสักคำที่เค้าลาออกมา กระทั่งท้ายที่สุดพรรคอนาคตใหม่ก็ไม่ยอมที่จะรับเข้าเป็นสมาชิก อย่างไรก็ตาม จะพยายามแสดงความจริงใจและทำให้พรรคอนาคตใหม่อ้าแขนรับให้ได้ เนื่องจากอยากจะเข้าไปทำประโยชน์ช่วยเหลือคนในพรรคอย่างแท้จริง
อ้างอิง